ประกาศกรมวิชาการเกษตรประกาศกรมวิชาการเกษตรเรื่องหลักเกณฑ์ วิธีการและเงื่อนไขการนำเข้าและส่งออกผลไม้ระหว่างราชอาณาจักรไทยและสาธารณรัฐประชาชนจีนผ่านสาธารณรัฐประชาธิปไตยประชาชนลาวพ.ศ. ๒๕๕๔ ตามพิธีสารว่าด้วยข้อกำหนดในการกักกันโรคและตรวจสอบสำหรับการส่งออกและนำเข้าผลไม้ผ่านประเทศที่สามระหว่างราชอาณาจักรไทยและสาธารณรัฐประชาชนจีน ลงวันที่ ๒๕ กุมภาพันธ์ ๒๕๕๔ (Protocol on the Inspection and Quarantine Requirements for Exportation and Importation of Fruits between Thailand and China through Territories of the Third Countries between the Ministry of Agriculture and Cooperatives of the Kingdom of Thailand the General Administration of Quality Supervision, Inspection and Quarantine of the Peoples Republic of China) กำหนดให้ผลไม้ที่นำเข้าและส่งออกระหว่างราชอาณาจักรไทยและสาธารณรัฐประชาชนจีนผ่านสาธารณรัฐประชาธิปไตยประชาชนลาวต้องนำเข้าและส่งออกจากด่านและใช้เส้นทางที่กำหนดในพิธีสารดังกล่าวและต้องมีใบรับรองสุขอนามัยพืชอาศัยอำนาจตามความในมาตรา ๘ (๒) มาตรา ๑๐ และมาตรา ๑๕ วรรคสาม แห่งพระราชบัญญัติกักพืชพ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืช ออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศกรมวิชาการเกษตร เรื่อง หลักเกณฑ์ วิธีการ และเงื่อนไขการนำเข้าและส่งออกผลไม้ระหว่างราชอาณาจักรไทยและสาธารณรัฐประชาชนจีนผ่านสาธารณรัฐประชาธิปไตยประชาชนลาวพ.ศ. ๒๕๕๔ข้อ ๒[๑]ประกาศนี้ให้ใช้บังคับนับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้ผู้ส่งออก หมายความว่าผู้ส่งออกผลไม้ไปสาธารณรัฐประชาชนจีนผู้นำเข้า หมายความว่าผู้นำเข้าผลไม้จากสาธารณรัฐประชาชนจีนผลไม้ หมายความว่า ผลไม้ที่ส่งออกจากราชอาณาจักรไทย จำนวน ๒๓ ชนิดหรือผลไม้ที่นำเข้าจากสาธารณรัฐประชาชนจีน จำนวน ๑๙ ชนิดตามรายชื่อผลไม้แนบท้ายประกาศนี้หมวด ๑การส่งออกผลไม้ ข้อ ๔ ผู้ประสงค์จะขอรับใบรับรองสุขอนามัยพืชสำหรับผลไม้ที่จะส่งไปสาธารณรัฐประชาชนจีนผ่านสาธารณรัฐประชาธิปไตยประชาชนลาว ให้ปฏิบัติตามประกาศกรมวิชาการเกษตร เรื่องหลักเกณฑ์ วิธีการ และเงื่อนไขการขอและการออกใบรับรองสุขอนามัยพืชและใบรับรองสุขอนามัยพืชสำหรับการส่งต่อพ.ศ. ๒๕๕๑ และประกาศกรมวิชาการเกษตร เรื่อง หลักเกณฑ์ วิธีการ และเงื่อนไขการขอและการออกใบรับรองสุขอนามัยพืชและใบรับรองสุขอนามัยพืชสำหรับการส่งต่อ(ฉบับที่ ๒) พ.ศ. ๒๕๕๓ข้อ ๕ ผู้ขอใบรับรองสุขอนามัยพืชที่ส่งออกผลไม้ต้องขึ้นทะเบียนเป็นผู้ส่งออกกับกรมวิชาการเกษตรข้อ ๖ ผู้ขอใบรับรองสุขอนามัยพืชต้องจัดเตรียมผลไม้ที่จะส่งออกเพื่อให้พนักงานเจ้าหน้าที่ตรวจสอบดังต่อไปนี้๖.๑ ต้องบรรจุในบรรจุภัณฑ์ใหม่โดยบรรจุภัณฑ์ที่บรรจุผลไม้ต้องระบุรายละเอียดอย่างน้อย ดังต่อไปนี้๖.๑.๑ ชื่อบริษัทที่ส่งออก๖.๑.๒ ชนิดผลไม้๖.๑.๓ หมายเลขทะเบียนสวน๖.๑.๔ หมายเลขทะเบียนโรงคัดบรรจุ๖.๑.๕ วันที่บรรจุ๖.๑.๖ ระบุข้อความเป็นภาษาอังกฤษหรือจีนให้มีข้อความหรือความหมาย ดังนี้Export to the Peoples Republic of China๖.๒ผลไม้ต้องอยู่ในตู้คอนเทนเนอร์หรือตู้ควบคุมอุณหภูมิระหว่างการขนส่งซึ่งจะไม่มีการเปิดตู้ระหว่างการขนส่งโดยตู้คอนเทนเนอร์จะต้องปิดผนึกด้วยตราปิดผนึกของกรมวิชาการเกษตรที่มีหมายเลขกำกับโดยมีรายละเอียดอย่างน้อย ดังต่อไปนี้๖.๒.๑ มีรูปตราสัญลักษณ์กรมวิชาการเกษตร๖.๒.๒ มี XX หมายถึงรหัสผู้ส่งออกที่จดทะเบียน๖.๒.๓ มี 000 หมายถึง หมายเลขตราปิดผนึก๖.๓ ต้องบรรจุในโรงคัดบรรจุที่ขึ้นทะเบียนไว้กับกรมวิชาการเกษตร๖.๔ ต้องส่งออกผลไม้จากสวนที่ขึ้นทะเบียนไว้กับกรมวิชาการเกษตรข้อ ๗ เมื่อพนักงานเจ้าหน้าที่ตรวจสอบแล้วพบว่าผู้ขอมีคุณสมบัติและปฏิบัติถูกต้องครบถ้วนตามที่กำหนดไว้ในข้อ๓ ถึงข้อ ๖ ให้พนักงานเจ้าหน้าที่ออกใบรับรองสุขอนามัยพืชให้กับผู้ขอโดยใบรับรองสุขอนามัยพืชจะระบุข้อความ This fruit is compliance with the protocol on Inspection and quarantine Conditions of Tropical Fruits to be exported from Thailand to China and the Protocol on the Inspection and Quarantine Requirements for Exportation and Importation of Fruits between Thailand and China through Territories of the Third Country และระบุหมายเลขตู้คอนเทนเนอร์และหมายเลขตราปิดผนึกในช่องadditional declarationใบรับรองสุขอนามัยพืชดังกล่าวมีผลใช้บังคับ ๗ วัน นับแต่วันออกใบรับรองสุขอนามัยพืชข้อ ๘ การส่งออกผลไม้ให้กระทำดังต่อไปนี้๘.๑กรมวิชาการเกษตรโดยด่านตรวจพืชเชียงของจะส่งสำเนาใบรับรองสุขอนามัยพืชให้ด่านโม่หาน(Mohan) ของสาธารณรัฐประชาชนจีนทางไปรษณีย์อิเล็กทรอนิกส์หรือโทรสารก่อนการนำเข้าผลไม้๘.๒ ในกรณีที่ผู้ส่งออกได้รับใบรับรองสุขอนามัยพืชจากกลุ่มบริการส่งออกสินค้าเกษตรหรือด่านตรวจพืชอื่นผู้ส่งออกจะต้องส่งสำเนาใบรับรองสุขอนามัยพืชให้ด่านตรวจพืชเชียงของเพื่อส่งให้ด่านโม่หาน(Mohan) ของสาธารณรัฐประชาชนจีน๘.๓ ต้องขนส่งผ่านเส้นทางขนส่งทางบกตามรายละเอียดดังนี้เชียงของ ราชอาณาจักรไทย - ห้วยทราย (Huai-Sai) สาธารณรัฐประชาธิปไตยประชาชนลาว- บ่อเต็น (Borten) สาธารณรัฐประชาธิปไตยประชาชนลาว - โม่หาน(Mohan) สาธารณรัฐประชาชนจีนหมวด ๒การนำเข้าผลไม้ ข้อ ๙ ผู้ประสงค์จะนำผลไม้จากสาธารณรัฐประชาชนจีนเข้ามาในราชอาณาจักรไทยผ่านสาธารณรัฐประชาธิปไตยประชาชนลาวให้ปฏิบัติตามประกาศกรมวิชาการเกษตร เรื่อง หลักเกณฑ์วิธีการและเงื่อนไขการนำเข้าหรือนำผ่านซึ่งสิ่งต้องห้ามสิ่งกำกัดและสิ่งไม่ต้องห้าม พ.ศ. ๒๕๕๑ข้อ ๑๐ พนักงานเจ้าหน้าที่ด่านตรวจพืชเชียงของจะต้องได้รับสำเนาใบรับรองสุขอนามัยพืชจากด่านโม่หาน(Mohan) ของสาธารณรัฐประชาชนจีนทางไปรษณีย์อิเล็กทรอนิกส์หรือโทรสารก่อนการนำเข้าผลไม้ข้อ ๑๑ ผู้นำเข้าต้องปฏิบัติเกี่ยวกับผลไม้ที่นำเข้าดังต่อไปนี้๑๑.๑ ต้องบรรจุผลไม้ในบรรจุภัณฑ์ใหม่โดยบรรจุภัณฑ์ต้องระบุรายละเอียดอย่างน้อย ดังต่อไปนี้๑๑.๑.๑ ชื่อบริษัทที่ส่งออก๑๑.๑.๒ ชนิดผลไม้๑๑.๑.๓ หมายเลขทะเบียนสวน๑๑.๑.๔ หมายเลขทะเบียนโรงคัดบรรจุ๑๑.๑.๕ วันที่บรรจุ๑๑.๑.๖ระบุข้อความเป็นภาษาอังกฤษหรือภาษาไทยให้มีข้อความหรือความหมาย ดังนี้ Export to the Kingdom of Thailand๑๑.๒ ผลไม้ต้องอยู่ในตู้คอนเทนเนอร์หรือตู้ควบคุมอุณหภูมิระหว่างการขนส่งซึ่งจะไม่มีการเปิดตู้ระหว่างการขนส่งโดยตู้คอนเทนเนอร์จะต้องปิดผนึกด้วยตราปิดผนึกของกระทรวงควบคุมและตรวจสอบกักกันโรคแห่งสาธารณรัฐประชาชนจีนที่มีหมายเลขกำกับโดยมีรายละเอียดอย่างน้อย ดังต่อไปนี้๑๑.๒.๑ มีรูปตราสัญลักษณ์กระทรวงควบคุมและตรวจสอบกักกันโรคแห่งสาธารณรัฐประชาชนจีน๑๑.๒.๒ มี XX หมายถึงรหัสผู้ส่งออกที่จดทะเบียน๑๑.๒.๓ มี 000 หมายถึง หมายเลขตราปิดผนึก๑๑.๓ต้องบรรจุในโรงคัดบรรจุที่ขึ้นทะเบียนไว้กับกระทรวงควบคุมและตรวจสอบกักกันโรคแห่งสาธารณรัฐประชาชนจีน๑๑.๔ ต้องส่งออกผลไม้จากสวนที่ขึ้นทะเบียนไว้กับกระทรวงควบคุมและตรวจสอบกักกันโรคแห่งสาธารณรัฐประชาชนจีน๑๑.๕ ต้องขนส่งผ่านเส้นทางขนส่งทางบกตามรายละเอียดดังนี้โม่หาน (Mohan) สาธารณรัฐประชาชนจีน บ่อเต็น (Borten) สาธารณรัฐประชาธิปไตยประชาชนลาว - ห้วยทราย (Huai Sai) สาธารณรัฐประชาธิปไตยประชาชนลาว - เชียงของราชอาณาจักรไทยข้อ ๑๒ เมื่อพนักงานเจ้าหน้าที่ตรวจสอบแล้วพบว่าผู้นำเข้ามีคุณสมบัติและปฏิบัติถูกต้องครบถ้วนตามที่กำหนดไว้ในข้อ๗ ถึงข้อ ๙ ให้พนักงานเจ้าหน้าที่ตรวจใบรับรองสุขอนามัยพืชโดยในช่อง additional declaration จะต้องระบุข้อความ ดังต่อไปนี้This fruits is compliance with the Protocol on Inspection and Quarantine Conditions of Tropical Fruit to be exported from China to Thailand and the Protocol on the Inspection and Quarantine Requirements for Exportation and Importation of Fruits between China and Thailand through Territories of the Third Countryใบรับรองสุขอนามัยพืชดังกล่าวมีผลใช้บังคับ ๗ วัน นับแต่วันออกใบรับรองสุขอนามัยพืชข้อ ๑๓ พนักงานเจ้าหน้าที่ตรวจพืชจะสุ่มตรวจผลไม้ถ้าไม่พบศัตรูพืชกักกันและเป็นไปตามพิธีสารฯ จะอนุญาตให้นำเข้าผลไม้ได้ประกาศณ วันที่ ๑๒ เมษายน พ.ศ. ๒๕๕๔จิรากรโกศัยเสวีอธิบดีกรมวิชาการเกษตร[เอกสารแนบท้าย]๑. รายชื่อผลไม้แนบท้ายประกาศกรมวิชาการเกษตรเรื่อง หลักเกณฑ์วิธีการและเงื่อนไขการนำเข้าและส่งออกผลไม้ระหว่างราชอาณาจักรไทยและสาธารณรัฐประชาชนจีนผ่านสาธารณรัฐประชาธิปไตยประชาชนลาวพ.ศ. ๒๕๕๔(ดูข้อมูลจากภาพกฎหมาย)ปริยานุช/ผู้จัดทำ๓๐ มิถุนายน๒๕๕๔ณัฐวดี/ตรวจ๓๐มิถุนายน ๒๕๕๔พิมลกร/ปรับปรุง๔ ตุลาคม ๒๕๕๖พลัฐวัษ/ตรวจ๔ ตุลาคม ๒๕๕๖[๑] ราชกิจจานุเบกษาเล่ม ๑๒๘/ตอนพิเศษ ๗๐ ง/หน้า ๑๕/๒๔ มิถุนายน ๒๕๕๔